钦定古今图书集成/明伦汇编/氏族典/第367卷 > 《廖用贤尚友录》 > 谭延美
## 钦定古今图书集成/明伦汇编/氏族典/第367卷 > 《廖用贤尚友录》 > 谭延美

按《宋史谭延美传》：“延美，大名朝城人。周世宗镇澶渊，
募置帐下，即位，补殿前散都头，从征淮南，以劳迁控
鹤军副指挥使。太祖领禁兵，留督牙队。建隆元年，补
控鹤指挥使，稍迁都虞候，擢铁骑副指挥使，四迁至
内殿直都知。太平兴国初，为蕲州刺史，连徙庐、寿、濠、
光州军巡检使，剧贼之为害者悉就捕。六年，徙知威”
卤军。雍熙三年，举兵北伐，命延美为幽州西面行营
都监，擢本州防御使。逾年，改亳州，出为镇州钤辖。端
拱元年，徙知宁远军。二年，进邕州观察使、判亳州，徙
知潞、陕、泾州。咸平四年，以左领军卫上将军致仕。六
年，卒。子继伦，至崇仪副使、雍虞部员外郎。